۱۴۴۶-۴-۲۴ تاریخ نشر شوی خبرونه مرکزی ریاست ‏د مرکزی ریاست او سیمه ییزو زونونو مدیرانو ته د ظرفیت لوړونې ورکشاپ دایر شو نن یکشنبه د ربیع الآخر د میاشتې پر ۲۴ مه، د افغانی سرې میاشتې په مرکزی ریاست کې ددې خیریه ملی ټولنې په تخنیکی او د آی سی آر سی نړیوالې کمېټې په مالی ملاتړ د افغانی سرې میاشتې اړوند د مرکز او زونونو یو شمېر مدیرانو ته د نړیوال سره صلیب او سرې میاشتې د پېژندنې او د دوی د کاری وړتیاوو د لوړونې په موخه ۳ ورځنی ورکشاپ پیل شو. د یاد ورکشاپ په پرانیسته کې د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور په خپلو څرګندونو کې ګډونوالو ته ددې ورکشاپ پر ارزښت، اداری جوړښت او کار اهل کسانو ته سپارلو په تړاو د وینا ترڅنګ په اداره کې له خیانت او فساد څخه د مخنیوی په هکله تفصیلی وینا وکړه. دا راز ښاغلی دلاور مدیرانو ته سپارښتنه وکړه، څو له دې فرصت څخه په سمه توګه استفاده وکړی او له ترلاسه شویو زده کړو څخه په ورځنیو چارو کې ګټه واخلی.